Õiend Narva Linnavalitsuse nimekomisjoni moodustamise ja nimekomisjoni põhimääruse kinnitamise määruste eelnõude juurde

Kohanimeseaduse § 5 lg 4 kohaselt määrab tänavale või muule ühe omavalitsusüksuse territooriumile jäävale nimeobjektile kohanime kohalik omavalitsus. Narva linna kohanime määramise korra punkti 2.2 kohaselt on kohanimeseaduses kohaliku omavalitsuse pädevusse antud küsimuste lahendamine delegeeritud Narva Linnavalitsusele ning punkti 3.5 alusel on linnavalitsusel õigus moodustada nimekomisjon.
Nimekomisjon on nõuandev organ, kelle ülesanne on pakkuda lahendusi kohanimedega seotud probleemidele ja leida uusi kohanimesid ning nimekomisjoni otsused on soovitusliku iseloomuga linnavalitsuse määruste ja korralduste ettevalmistamisel.
Tulenevalt eeltoodust tuleb kohanimede määramise ettepanekute tegemiseks moodustada nimekomisjon.
Nimekomisjoni ülesannete, õiguste, teenindamise korra ning komisjoni töö järelduste ja ettepanekute esitamise kord  tuleks sätestada nimekomisjoni põhimääruses.

